L’artista Carlos Rojas Castro presenta a Burjassot la mostra “Fermentos Continuos”
2025-07-24

La Casa de Cultura de Burjassot albergarà, a partir del 25 d’abril, una nova exposició d’Arts Plàstiques. L’artista Carlos Rojas Castro, qui en plena pandèmia va traure el seu art al carrer, penjant de la façana de la Casa de Cultura la seua obra pictòrica “Acción, reacción”, torna ara al municipi per a presentar la seua nova exposició “Fermentos Continuos”. La mostra s’inaugurarà el mateix dilluns 25 d’abril, a les 19 h i es podrà visitar, a la Sala d’Exposicions, en l’horari habitual de la Casa de Cultura, fins al 6 de maig.

Segons l’explicació del propi artista plàstic, veneçolà i establit a Burjassot, “fermentació és l’efecte de transformar-se o descompondre’s una substància per acció d’una altra. És com concloure la definició apropiada per a aquesta mostra que reporta l’acció de les circumstàncies i les seues conseqüències en la cotidianeitat. Com un filtre, es recullen efemèrides que en caminar sobre l’obligació expressiva determinen canvis importants en les visions o sensacions, totes convulses, en una homogènia massa fermentada sobre la matèria, els mitjans i la subjectivitat, alternant resultats segellats per l’incorruptible d’una espontània revelació. No pretenc corregir cada objecte d’art que flueix en el meu treball, confie en allò inalterable que és l’alteritat. L’actual selecció d’obres és l’intent de mostrar les conseqüències plàstiques en l’obstinació de no silenciar una resposta particular a la llicència desbocada i a la intensitat humana a definir aquesta la nostra era”.